ഇവിടുത്തെ പ്രാവുകളുടെ പേരില് കോടികളുടെ സ്വത്ത്, ഭൂമിയും കടകളും ഗോശാലകളും പെടുന്നു! രാജസ്ഥാനിലെ ശതകോടീശ്വരന്മാരും കോടീശ്വരന്മാരുമായ നിരവധി വ്യവസായികളുടെ കഥ നിങ്ങള് കേട്ടിരിക്കാം. എന്നിരുന്നാലും, നാഗൗറില് സ്ഥിതി ചെയ്യുന്ന സംസ്ഥാനത്തെ ചെറിയ പട്ടണമായ ജസ് നഗറില് പ്രാവുകള് പോലും കോടീശ്വരന്മാരാണെന്ന വസ്തുത നിങ്ങള്ക്ക് അറിയില്ലായിരിക്കാം. മള്ട്ടി മില്യണയര് പ്രാവുകള് എന്നാണ് അവ അറിയപ്പെടുന്നത് തന്നെ. കോടിക്കണക്കിന് രൂപയുടെ സ്വത്തുക്കളാണ് ഈ പ്രാവുകളുടെ പേരില് ഉള്ളതെന്നാണ് പറയുന്നത്. ഈ സമ്ബത്തില് നിരവധി കടകള്, ഏക്കറ് കണക്കിന് ഭൂമി, പണ നിക്ഷേപം എന്നിവ ഉള്പ്പെടുന്നു. പ്രാവുകള്ക്ക് അവയുടെ പേരില് 27 കടകളും, 126 ബിഗാ ഭൂമിയും 30 ലക്ഷം രൂപയുടെ പണനിക്ഷേപവും ഉണ്ടെന്നാണ് ഇന്ത്യാ ടൈംസ് റിപ്പോര്ട്ട് ചെയ്യുന്നത്. അതിനെല്ലാമുപരിയായി ഈ പ്രാവുകളുടെ ഉടമസ്ഥതയിലുള്ള 10 ബിഗ ഭൂമിയില് 400 ലധികം ഗോശാലകളും പ്രവര്ത്തിക്കുന്നുണ്ട്. ഏകദേശം നാല് പതിറ്റാണ്ടുകള്ക്ക് മുമ്ബ്, ഒരു പുതിയ വ്യവസായി ഇവിടെ ഒരു കബൂതാരന് ട്രസ്റ്റ് സ്ഥാപിക്കുകയായിരുന്നു എന്നാണ് ഇവിടെയുള്ള പ്രഭുസിംഗ് രാജ്പുരോഹിത് പറയുന്നത്. ഒപ്പം തങ്ങളുടെ പൂര്വ്വികരില് നിന്നും പ്രചോദനം ഉള്ക്കൊണ്ടാണ് ഈ ക്രമീകരണം നടത്തിയതെന്നും, അതുപോലെ തന്നെ മുന് സര്പ്പഞ്ച് രാംദിന് ചോട്ടിയയില് നിന്നും അദ്ദേഹത്തിന്റെ ഗുരു മരുധര് കേസരിയില് നിന്നും പ്രചോദനം ഉള്ക്കൊണ്ടാണ് മിണ്ടാപ്രാണികള്ക്ക് ഭക്ഷണവും വെള്ളവും ഉറപ്പ് വരുത്താന് ഇങ്ങനെയൊരു സമ്ബ്രദായം തുടങ്ങിയതെന്നും പ്രഭുസിംഗ് പറയുന്നു. വ്യവസായി സജ്ജന്രാജ് ജെയിനാണ് പദ്ധതിയുടെ തുടക്കക്കാരന് എന്നും അദ്ദേഹം കൂട്ടിച്ചേര്ത്തു. പ്രോജക്റ്റ് തുടങ്ങിയ ഉടനെ തന്നെ ആളുകള് തുറന്ന ഹൃദയത്തോടെ സംഭാവന നല്കി. ഇപ്പോള്, 500 പശുക്കള് പ്രാവുകളുടെ ഉടമസ്ഥതയിലുള്ള ഈ ഭൂമിയിലെ ഗോശാലയിലുണ്ട്. പ്രാവുകളുടെ സംരക്ഷണം ഉറപ്പുവരുത്തുന്നതിനും പക്ഷികള്ക്ക് പതിവായി ധാന്യവും വെള്ളവും ലഭിക്കുന്നുണ്ടെന്ന് ഉറപ്പുവരുത്തുന്നതിനായി ട്രസ്റ്റിലൂടെ പണം സമാഹരിച്ചു. പട്ടണത്തില് 27 കടകള് നിര്മ്മിച്ചു. വാസ്തവത്തില്, ട്രസ്റ്റിന് പ്രാവുകളുടെ പേരാണ് നല്കിയിരുന്നത്, അതിനാലാണ് ഇതിനെ കബുതാരന് ട്രസ്റ്റ് എന്ന് വിളിക്കുന്നത്. കടകള്ക്ക് പ്രതിമാസം 80,000 രൂപ വരെ വാടക ലഭിക്കുന്നു. കൂടാതെ, ഭൂമിയും വാടകയ്ക്ക് നല്കുന്നു. അതിനാല് ഇത് ട്രസ്റ്റിന് സ്ഥിരമായ വരുമാനവും നല്കുന്നു. ഈ വരുമാനമെല്ലാം ബാങ്കില് നിക്ഷേപിക്കുന്നു. ഇത് ഇപ്പോള് 30 ലക്ഷം രൂപയായി വര്ദ്ധിച്ചിട്ടുണ്ട്. Last Updated Aug 10, 2021, 3:15 PM IST Rajasthan town millionaire pigeons pigeons are millionaires